7 รมต.ดังไขก๊อก “กรรมการบริหาร” กรุยทางยกเครื่อง “พปชร.” เขี่ย “เสี่ยแป้ง” พ้นทาง
7 รัฐมนตรีดังเซ็นใบลาออก “กรรมการบริหาร” กรุยทางยกเครื่อง “พรรคพลังประชารัฐ” เขี่ย “เสี่ยแป้ง” พ้นทาง
7 รัฐมนตรีดังเซ็นใบลาออก “กรรมการบริหาร” กรุยทางยกเครื่อง “พรรคพลังประชารัฐ” เขี่ย “เสี่ยแป้ง” พ้นทาง
27 ต.ค. 2564

ผู้สื่อข่าวรายงานว่า ขณะนี้มี คณะกรรมการบริหารพรรคพลังประชารัฐ (พปชร.) เซ็นใบลาออกจากตำแหน่งเรียบร้อยแล้ว 8 ราย จากทั้งหมด 22 ราย เพื่อให้เดินหน้าปรับโครงสร้างพรรค ประกอบด้วย รัฐมนตรี (รมต.) จำนวน 7 ราย และ สมาชิกสภาผู้แทนราษฎร (ส.ส.) จำนวน 1 ราย
ได้แก่ 1.นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม 2.นายสมศักดิ์ เทพสุทิน รัฐมนตรีว่าการกระทรวงยุติธรรม 3.นายอนุชา นาคาศัย รัฐมนตรีประจำสำนักนายกฯ 4.นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม 5.นายสุชาติ ชมกลิ่น รัฐมนตรีว่าการกระทรวงแรงงาน 6.นายอิทธิพล คุณปลื้ม รัฐมนตรีว่าการกระทรวงวัฒนธรรม 7.นายสันติ พร้อมพัฒน์ รัฐมนตรีช่วยว่าการกระทรวงการคลัง และ 8.นายสรวุฒิ เนื่องจำนงค์ ส.ส.ชลบุรี 
ทั้งนี้ ยังมีกรรมการบริหาร อีกจำนวนหนึ่งที่ไม่ได้เป็นคนสายตรง ร.อ.ธรรมนัส พรหมเผ่า เลขาธิการพรรค พปชร.อยู่ระหว่างตัดสินใจ และบางส่วนรอสัญญาณที่ชัดเจนจาก พล.อ.ประวิตร วงษ์สุวรรณ รองนายกฯ ในฐานะหัวหน้าพรรค
อย่างไรก็ตาม มีรายงานเพิ่มเติมว่า พลเอกประวิตร วงษ์สุวรรณ รองนายกรัฐมนตรี ในฐานะหัวหน้าพรรคพลังประชารัฐ นัดประชุมด่วนคณะกรรมการบริหารของพรรคฯ ในวันพฤหัสบดีที่ 28 ตุลาคมนี้ เวลาประมาณ 13.30 น. ณ ที่ทำการพรรคฯ
ด้าน ร.อ.ธรรมนัส พรหมเผ่า ส.ส.พะเยา ในฐานะเลขาธิการพรรคพลังประชารัฐ กล่าวถึงกรณีความเคลื่อนไหวปรับโครงสร้างพรรคเพื่อขับให้พ้นตำแหน่งเลขาธิการพรรคว่า เพิ่งทราบข่าวแต่ยังไม่ได้พูดคุยกับ พล.อ.ประวิตร เนื่องจากเพิ่งเดินทางกลับจากต่างจังหวัด ต่อจากนี้คงต้องปล่อยให้เป็นเรื่องของหัวหน้าพรรค และกรรมการบริหารพรรคตัดสินใจ และคงต้องรอการประชุมด่วนคณะกรรมการบริหารพรรคในวันที่ 28 ต.ค.นี้ เพื่อชี้แจงถึงกระแสข่าวต่างๆ ที่เกิดขึ้นให้เกิดความชัดเจน
อย่างไรก็ตาม ยืนยันว่าไม่รู้สึกบั่นทอนกับข่าวที่ออกมา โดยจะไม่ตอบโต้และปล่อยให้เป็นเรื่องที่พรรคตัดสินใจ
สำหรับรายชื่อ กรรมการบริหารพรรค ทั้ง 22 คน ประกอบด้วย 1.นายสันติ พร้อมพัฒน์ 2.นายวิรัช รัตนเศรษฐ 3.นายไพบูลย์ นิติตะวัน 4.นายสุริยะ จึงรุ่งเรืองกิจ 5.นายสมศักดิ์ เทพสุทิน 6.นายอนุชา นาคาศัย 7.นายสรวุฒิ เนื่องจำนงค์ 8.นายสุพล ฟองงาม9.นายนิโรธ สุนทรเลขา 10.นายไผ่ ลิกค์ 11.นายสัมพันธ์ มะยูโซ๊ะ 12.นางประภาพร อัศวเหม 13.นายชัยวุฒิ ธนาคมานุสรณ์ 14.นายอิทธิพล คุณปลื้ม 15.นายสุชาติ ชมกลิ่น 16.นายยงยุทธ สุวรรณบุตร 17.นายสุชาติ อุสาหะ 18.นายรงค์ บุญสวยขวัญ 19.นายจักรพันธ์ พรนิมิตร 20.นายสุรสิทธิ์ นิธิวุฒิวรลักษณ์ 21.นายอรรถกร ศิริลัทธยากร และ 22.นายสมเกียรติ วอนเพียร